**Riihimäki-Hausjärvi Rotaryklubi Jäsenkirje 4.**

Hyvät Rotary siskot ja veljet!

Vuosi on loppumassa ja muistot tapahtumista ovat jättäneet jälkiä mieleemme. Toivottavasti jokaisella on jotain hyvää mitä muistella, vaikka päivittäin saamme tietää sodan kauhuista Ukrainassa. Minuun on oltu yhteydessä, miten me voisimme auttaa sodan keskelle omasta tahdosta jääneitä ihmisiä. Talven kylmyys koettelee kotinsa menettäneitä. Puhtaan veden ja sähkön puute on meille vierasta, mutta siellä missä soditaan, se on totta.

Lehdestä lukemani kirjoitus koskien kynttilöiden keräyksestä, jopa jo loppuun poltettujenkin, sai mieleni vakavaksi. Onko todellakin näin syvä hätä, ettei ole kynttilöitä sytyttää vaikka on joulu? Niin, varmasti on kaikesta puute. Me emme tätä hätää täällä kotimaassa koe.

Haluankin haastaa meidät. Olisimmeko valmiita keräämään tammikuussa talvivarusteita, takkeja, kenkiä, termospulloja ja muita tarvikkeita ja lähettämään niitä sodan keskelle? Varusteiden ei tarvitse olla uusia mutta puhtaita ja talven olosuhteisiin sopivia.

Toivoisin teidän olevan minuun yhteydessä ja sen jälkeen ryhdymme järjestelemään keräystä. Ilmoitathan halukkuutesi yhteiseen keräykseen viimeistään ke 4.1.2023 klo 11.30 ensimmäisessä viikkokokouksessa. Vastuurotarina kokouksessa toimiin Markku Rintala, koska itse olen estynyt olemaan kokouksessa.

Klubimme on kokoontunut syksyn aikana kahden paikan välillä ja kokouksissamme on ollut mukana noin 10-15 henkilöä. Toivottavasti tämä järjestely on ollut toimiva ja mahdollisimman monelle sopiva, vaikka suunnitelmissa oli kokousten pitäminen pääsääntöisesti yhdessä paikassa. Sama järjestely jatkuu myös kevätkaudella.

Kokouksista olemme antaneet live-linkin, jos tämä on ollut sopivaa vierailijalle. Kokousta on ollut mahdollisuus seurata myös livenä. Live-lähetyksestä on aina sovittava etukäteen ja vieraalla on myös mahdollisuus kieltää esitys. Keväällä live-seurantaa kokouksista on myös tarkoitus lähettää, joten kokouksien seuraaminen etänä on mahdollista myös tulevana keväänä.

Tulevan kevään ohjelma on nähtävissä klubimme sivuilla [Etusivu - Riihimäki-Hausjärvi Rotaryklubi](https://rotary.fi/riihimakihausjarvi/) Tämä osoite kannattaa laittaa muistiin.

Tammikuussa aloitamme jälleen ja kevään ohjelma on melkein valmiina. Laitan liitteenä suunnitelman ohjelmasta. Kokouksien ohjelmat ja vierailijat ovat myös nähtävissä klubimme sivuilta. Tulen vielä lähettämään viikkokokousta edeltävänä viikonloppuna muistutuksen kokouksesta. Samalla saatte tietää mahdollisista muutoksista.

**4.1. klo 11.30-12.45** Kirkkopuiston SRK, vieraana Jussi Savola, Uusi hyvinvointialue, striimaus

**11.1. klo 17.30-19.00** Lehmustien Juhlatalo, vieraana Kalevi Puonti, Rikollisuus ja huumeet

**18.1. klo 11.30-12.45** Kirkkopuiston SRK, vieraana Riikka Elo koulutuspäällikkö, Suomen ympäristöopisto SYKLI, ajankohtaista vesihuollosta

**25.1. klo 17.30-19.00** Lehmustien Juhlatalo, vieraana kehittämispäällikkö Juha Flinkman, Aikapommeja meren pohjalla -ympäristölle vaarallisten hylkyjen kartoitus tutkimusalus Arandalla. (klo 18 Silakkasoudun tuoton lahjoitus SYKE:lle)

**Tilaisuudet ovat avoinna puolisoille sekä mahdollisille uusille jäsenille.**

Lehmustien Juhlatalon ruokailuun pitää ilmoittautua 2 päivää aikaisemmin. Ilmoittautumisia otan vastaan osoitteeseen kirsi.esselstrom@gmail.com Muistattehan myös ilmoittaa ruokarajoitteista.

Toivotan teille kaikille erittäin rauhallista joulua ja tapahtumarikasta Uutta Vuotta 2023!

Toivottavasti näemme viikkokokouksissa!

Yhteistyöterveisin

Kirsi Esselström

presidentti 2022-2023

p.050 3803228

kirsi.esselstrom@gmail.com